JWD บวกต่อ 4% เก็งกำไร Q3 เด่น ดันทั้งปีโต 32% โบรกชูเป้า 23 บ. อัพไซด์ 30%
JWD วิ่งต่อ 4% ลุ้นกำไรไตรมาส 3 โตเด่นรับไฮซีซั่นและธุรกิจใหม่ที่เริ่มดำเนินการห้องเย็นโตดีมาก คาดทั้งปีกำไรโต 32% โบรกแนะนำราคาเป้าหมาย 23 บ. อัพไซด์ 30%
JWD วิ่งต่อ 4% ลุ้นกำไรไตรมาส 3 โตเด่นรับไฮซีซั่นและธุรกิจใหม่ที่เริ่มดำเนินการห้องเย็นโตดีมาก คาดทั้งปีกำไรโต 32% โบรกแนะนำราคาเป้าหมาย 23 บ. อัพไซด์ 30%
10 ต.ค. 2565

ผู้สื่อข่าวรายงานว่า วันนี้ (10 ต.ค.65) ราคาหุ้น บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ณ เวลา 11:23 น. อยู่ที่ระดับ 17.60 บาท บวก 0.60 บาท หรือ 3.53% สูงสุดที่ระดับ 17.80 บาท ต่ำสุดที่ระดับ 16.90 บาท ด้วยมูลค่าการซื้อขาย 31.65 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 30%

บล.ฟินันเซีย ไซรัส ระบุในบทวิเคราะห์ ว่า แนวโน้มกำไรไตรมาส 3/65 และไตรมาส 4 จะดีขึ้นตามฤดูกาลและธุรกิจใหม่ที่เริ่มดำเนินการห้องเย็นโตดีมาก โดย PACM Cold Storage ปัจจุบันเต็ม 100% ห้องเย็นที่สระบุรีจะเริ่มให้บริการ ต.ค. นี้ ส่วน PACT ที่ร่วมกับ TU จะเปิดบริการไตรมาส 1/66 ซึ่งคลังสินค้ามี Occupancy Rate เต็มเกือบตลอดเวลา
ขณะที่ Self-Storage จะเปิดสาขาเพิ่มเดือนละ 1 สาขาร่วมกับ CPN ตั้งเป้าพื้นที่ให้บริการ 1 แสนตรม. ภายใน 5 ปี ผู้บริหารยังคงเป้ารายได้ 1 หมื่นล้านบาท Net margin 15% ภายในปี 2568-2569 เชื่อว่าเป็นไปได้ คงประมาณการกำไรปี 2565 โต 32% เทียบช่วงเดียวกันของปีก่อน และปี 2566 โต 15% เทียบช่วงเดียวกันของปีก่อน แนะนำราคาเป้าหมาย 23 บาท